

**LIETUVOS RESPUBLIKOS energetikos MINISTERIJA**

Biudžetinė įstaiga, Gedimino pr. 38, LT-01104 Vilnius, tel. (8 5) 203 4407,

faks. (8 5) 203 4692, el. p. info@enmin.lt.

Duomenys kaupiami ir saugomi Juridinių asmenų registre, kodas 302308327

|  |  |  |  |
| --- | --- | --- | --- |
| Lietuvos Respublikos aplinkos ministerijaiKopijaLietuvos Respublikos Seimo Peticijų komisijai |  | 2024-05-Į 2024-04-30 |  Nr. (22.2-24 Mr)3-  Nr. S-2024-1912  |
|  |  |  |  |

**DĖL NUOMONĖS PATEIKIMO**

Lietuvos Respublikos energetikos ministerija gavo ir pagal kompetenciją išnagrinėjo Lietuvos Respublikos Seimo Peticijų komisijos 2024 m. balandžio 30 d. raštą Nr. S-2024-1912 „Dėl nuomonės pateikimo“ (toliau – Raštas), kuriuo persiunčiamas p. Daivos Girgždienės kreipimasis (peticija) dėl papildomos galimybės kompensuoti žalą, patirtą taikant specialiąsias žemės naudojimo sąlygas, ir prašoma pateikti Lietuvos Respublikos energetikos ministerijos nuomonę dėl peticijoje pateiktų siūlymų (pridedama).

Informuojame, kad Energetikos ministerija savo poziciją šiuo klausimu yra pateikusi 2023 m. rugpjūčio 28 d. raštu Nr. (22.2-24 Mr)3-1282 „Dėl informacijos pateikimo“ (pridedama), atsakydama į Lietuvos Respublikos aplinkos ministerijos 2023 m. rugpjūčio 16 d. raštą Nr. D8(E)-4873 „Dėl kreipimosi persiuntimo nagrinėti pagal kompetenciją, kuriuo buvo persiųstas p. Daivos Girgždienės ir p. Sauliaus Girgždžio kreipimasis, kuriuo prašoma „paimtą valstybės reikmėms žemės sklypo dalį kompensuoti šalia esančios valstybinės žemės dalimi“.

Atsižvelgiant į tai, kad Aplinkos ministerija yra atsakinga už valstybės politikos formavimą Lietuvos Respublikos specialiųjų žemės naudojimo sąlygų įstatyme nurodytų teritorijų registravimo ir jų duomenų tvarkymo Nekilnojamojo turto registre srityje, taip pat rengia įstatymų ir kitų teisės aktų projektus, susijusius su šių teritorijų registravimu Nekilnojamojo turto registre, bei koordinuoja jų įgyvendinimą, ir vadovaujantis Lietuvos Respublikos viešojo administravimo įstatymo 11 straipsnio 4 dalimi, persiunčiame Raštą Aplinkos ministerijai dėl pozicijos dėl kitokių kompensacijų už specialiųjų žemės naudojimo sąlygų taikymą Specialiųjų žemės naudojimo sąlygų įstatyme nurodytose teritorijose apskaičiavimo ir išmokėjimo galimybės, nei numatyta Kompensacijos dėl specialiųjų žemės naudojimo sąlygų taikymo Lietuvos Respublikos specialiųjų žemės naudojimo sąlygų įstatyme nurodytose teritorijose, nustatytose tenkinant viešąjį interesą, apskaičiavimo ir išmokėjimo metodikoje[[1]](#footnote-2). Prašome atsakymo kopiją pateikti ir Energetikos ministerijai.

PRIDEDAMA:

1. Lietuvos Respublikos Seimo Peticijų komisijos 2024 m. balandžio 30 d. raštas Nr. S-2024-1912 „Dėl nuomonės pateikimo“, 12 lapų.

2. Lietuvos Respublikos energetikos ministerijos 2023 m. rugpjūčio 28 d. raštas Nr. (22.2-24 Mr)3-1282 „Dėl informacijos pateikimo“, 32 lapai.

Energetikos viceministrė Inga Žilienė

Giedrė Šeškevičienė, tel. 8 602 46864, el. p. giedre.seskeviciene@enmin.lt

1. Kompensacijos dėl specialiųjų žemės naudojimo sąlygų taikymo Lietuvos Respublikos specialiųjų žemės naudojimo sąlygų įstatyme nurodytose teritorijose, nustatytose tenkinant viešąjį interesą, apskaičiavimo ir išmokėjimo metodika, patvirtinta Lietuvos Respublikos Vyriausybės 2020 m. balandžio 1 d. nutarimu Nr. 339 „Dėl Lietuvos Respublikos Vyriausybės 2019 m. gruodžio 11 d. nutarimo Nr. 1248 „Dėl Lietuvos Respublikos specialiųjų žemės naudojimo sąlygų įstatymo įgyvendinimo“ pakeitimo“. [↑](#footnote-ref-2)